Corozal Free Zone

duum|Kuntrull twüschen Belize un de Freezoon
De Corozal Free Zone (Commercial Free Zone at Corozal) is en Freezoon in Santa Elena, Distrikt Corozal, Belize, an de Grenz to Mexiko. Güntsied de Grenz op dat annere Över von’n Stroom Hondo liggt de mexikaansche Oort Subteniente López un dichtbi ok de Grootstadt Chetumal (all beid in dat Municipio Othón P. Blanco, Bundsstaat Quintana Roo).

Betahlt warrt in de Freezoon mit Belize-Dollars, US-Dollars un Mexikaansche Pesos.

 Historie 

Belize hett 1994 mit’n Commercial Free Zone Act de Gesettsgrundlaag för de Freezoon fastsett. 1995 is denn beslaten worrn, de Zoon an de Grenz to Mexiko intorichten. Dat Rebeed is 260 Acres (1,05 km²) groot.

 Weertschop un Infrastruktur 

duum|Princess Casino
duum|Las Vegas Casino
In de Zoon doot üm un bi 2000 Lüüd arbeiden.

Dat gifft dree Kasinos: Princess Casino, Royal Princess Casino un Las Vegas Casino.

 Verkehr 

De Freezoon is an Belize över’n Philip Goldson Highway anslaten, de in’n Süden över Corozal un Orange Walk na Belize-Stadt föhrt. In Mexiko is de Straat över en veer Kilometer langen Tobringer an de Carretera Federal 186 anslaten, de in’n Oosten na Chetumal rinlöppt un in’n Westen an de Carretera Federal 307 anslaten is un na’n Bundsstaat Campeche föhrt.

 Weblenken 

 Websteed von de Freezoon (engelsch)

Kategorie:Freezoon
Kategorie:Distrikt Corozal